**UGOVOR O NABAVCI ROBE**

**ZAKLJUČEN IZMEĐU:**

1. **OPŠTINA ŠAVNIK,** koju zastupa, Predsjednik Opštine Mijomir Vujačić, s jedne strane (u daljem tekstu: Naručilac)
2. **„SIGILLUM CO“D.O.O. Podgorica**, koje zastupa, Direktor Vujošević Rade, s druge strane (u daljem tekstu: Dobavljač).

**Član 1**

Predmet ovog ugovora je nabavka robe – vodovodni materijal, prema Zahtjevu za dostavljanje ponuda šopingom, broj **031-02-2223** od **14.08.2014. godine i** Odluci o izboru najpovoljnije ponude broj **02-031-2342** od **28.08.2014. godine** i prema ponudi DOBAVLJAČA broj **03-031-2323** od **26.08.2014. godine** sa specifikacijom materijala prema Zahtjevu za dostavljanje ponuda šopingom.

**Član 2**

DOBAVLJAČ se obavezuje da NARUČIOCU isporuči i stavi u funkciju robu specificiranu članom 1 ovog ugovora, a NARUČILAC se obavezuje da zvanično preuzme i plati DOBAVLJAČU vrijednost robe prema prihvaćenoj cijeni iz Ponude broj **03-031-2323** od **26.08.2014. godine**

**CIJENA I USLOVI PLAĆANJA**

**Član 3**

Ukupna vrijednost robe, prema prihvaćenoj ponudi broj **03-031-2323** od **26.08.2014. godine** iznosi **3.614,03 € sa uračunatim PDV-om (trihiljadešestočetrnaest i 03/100eura).**

**Član 4**

Sve uplate će se vršiti u korist žiro računa **520-57100-77 Hipotekarna banka i 530-17308-81 NLB Montenegro Banka .**

**ROK ISPORUKE ROBE**

**Član 5**

 Rok isporuke robe je jedan dan od dana zaključenja ugovora. Mjesto isporuke selo Bijela Opština Šavnik.

**RASKID UGOVORA**

**Član 6**

 Ugovorne strane su saglasne da do raskida ovog Ugovora može doći ako DOBAVLJAČ ne bude izvršavao svoje obaveze u rokovima i na način predviđen ugovorom:

* U slučaju kada NARUČILAC ustanovi kvalitet robe koja je predmet ovog ugovora ili način na koje se isporučuje, odstupa od traženog, odnosno ponuđenog kvaliteta iz ponude DOBAVLJAČA.
* U slučaju da se DOBAVLJAČ ne pridržava svojih ugovorom preuzetih obaveza i u drugim slučajevima nesavjesnog obavljanja posla. Isto pravo NARUČILAC ima u slučaju raskida Ugovora, do izbora novog DOBAVLJAČA.

Naručilac je obavezan da u slučaju uočavanja propusta u obavljanju posla pisanim putem pozove DOBAVLJAČA i da putem Zapisnika zajednički konstatuju uzrok i obim uočenih propusta. Ukoliko se DOBAVLJAČ ne odazove pozivu NARUČIOCA, NARUČILAC angažuje treće lice na teret DOBAVLJAČA.

**GARANCIJA ZA DOBRO IZVRŠENJE UGOVORA**

**Član 7**

DOBAVLJAČ garantuje da ponuđena roba nema stvarnih i pravnih nedostataka. DOBAVLJAČ garantuje kvalitet isporučene robe i obavezuje se da bez odlaganja, o svom trošku, otkloni svaki nedostatak ili izvrši zamjenu robe, koji nije posledica nepravilnog rukovanja NARUČIOCA.

Garancija na robu je 12 mjeseci.

Garncija teče od dana isporuke robe.

NARUČILAC je u obavezi da svaki nedostatak u robi pisano prijavi DOBAVLJAČU (putem fax sistema ili elektronski, putem e-mail poruke) odmah po njenom nastanku. Prijavu nedostataka može da vrši isključivo ovlašćeni predstavnik naručioca ili više njih, pod uslovima da NARUČILAC blagovremeno pisano informiše DOBAVLJAČA o imenima ovlašćenih predstavnika.

Nakon otklanjanja nedostataka, DOBAVLJAČ je dužan da preda robu na lokaciju NARUČIOCA.

**OBAVEZA NARUČIOCA**

**Član 8**

NARUČILAC se obavezuje da obezbijedi prostorije i uslove za isporuku ugovorene robe.

**PREUZIMANJE PRAVA I OBAVEZA**

**Član 9**

Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.

**PRIMJENA PROPISA**

**Član 10**

Za sve što nije predviđeno ovim Ugovrom primjenjuju se odredbe Zakona o obligacionim odnosima i drugih pozitivnih propisa.

**SUDSKA NADLEŽNOST**

**Član 11**

Ugovorne strane su saglasne da eventualne sporove povodom ovog ugovora rješavaju sporazumom. U protivnom, u slučaju spora rješavaće nadležni sud.

**PRIMJERCI UGOVORA**

**Član 12**

Ovaj ugovor je pravno valjano zaključen I potpisan od dolje navedenih ovlašćenih zakonskih zastupnika strana ugovora i sačinjen je u 6 (šest) istovjetnih primjeraka, od kojih po 3 (tri) primjerka za NARUČIOCA I DOBAVLJAČA.

 **DOBAVLJAČ: NARUČILAC:**

**“SIGILLUM CO” doo Podgorica Opština Šavnik Rade Vujošević Mijomir Vujačić**